Pangmadlang kalipunan

Ang pangmadlang kalipunan o pampublikong kalipunan (, ) ay isang lugar o larangan sa panlipunang pamumuhay kung saan ang mga indibidwal ay maaaring magsama-sama upang malayang talakayin at tukuyin ang mga suliran sa lipunan, at sa pamamagitan ng talakayang iyon ay makakaimpluwensya at makapagdulot sa pampulitikang pagkilos o pagbabago. Ang "pangmadla" ay "ang kung ano ang dapat pinagtutuunan ng kabuuang katuahan o sambayanan." Ang madlang kalipunan ay isang larangan na pinagsasaluhan ng lahat, kung saan maaaring magpalitan ng mga kaisipan at kaalaman. Ang naturang talakayan ay tinatawag na pampublikong debate at binibigyang-kahulugan bilang pagpapahayag ng mga pananaw sa mga bagay na may kinalaman sa madla —kadalasan, ngunit hindi palaging, na may salungat o magkakaibang pananaw na ipinahahayag ng mga kalahok sa talakayan. Ang pampublikong debate ay kadalasang nagaganap sa pamamagitan ng midyang pangmasa, ngunit gayundin sa mga pagpupulong o sa pamamagitan ng hatirang pangmadla, akademikong nailimbat, at mga kalatas ng mga alituntunin at patakaran ng pamahalaan. Ang salitang ito ay unang nilikha ng pilosopong Aleman na si Jürgen Habermas na tinukoy ang pangmadlang kalipunan bilang "binubuo ng mga sarisariling tao na nagtitipon-tipon bilang isang buong madla at binibigkas ang mga pangangailangan ng lipunan kasama ng estado". Tinukoy ito ng dalubhasa sa komunikasyon na si Gerard A. Hauser bilang "isang pantalakayang espasyo kung saan ang bawat't isang mga indibidwal at pangkat ay nakikipag-ugnayan upang talakayin ang mga bagay na may interes sa isa't isa at, kung maari, upang maabot ang iisang magkatulad na pagpapasya tungkol sa mga ito". Ang pangmadlang kalipunan ay maaring tanawin bilang "isang tanghalan sa mga modernong lipunan kung saan ang pakikilahok sa pulitika ay pinakikilos sa pamamagitan ng pakikipagusap" at "isang larangan ng buhay panlipunan kung saan nabubuo ang pananaw o opinion ng madlang mamamayan."

Talasanggunian 

Lipunan
Demokrasya